gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3627, del 17-11-1999 (1999/9459)

Expedient número 320/1999. Adjudicació del pla de muntatge del consultori de Tendetes.
--------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/9459


Organisme emissor
:   Conselleria de Sanitat

Tipus de document
:   Anunci

Expedient número 320/1999. Adjudicació del pla de muntatge del consultori de Tendetes. [1999/Q9459]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrees 5 i 6. Carrer de Sant Vicent, 83, 46324 València. Telèfon: 81 990 08 78; fax: 96 351 73 10.
  
c) Número d'expedient: 320/1999.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: pla de muntatge del consultori de Tendetes.
  
c) Lots: 11.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.506, de 31 de maig de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dotze milions set-centes mil pessetes (26.539.376 pessetes/76.328,54 euros).
  
5. Adjudicació
  
a) Data: 23 d'agost de 1999.
  
Contractistes:
  
Lot pessetes euros
  
1,4 Galerías Sanitarias, SL 1.820.631 9.177,71
  
2 Exclusivas Pascual y Furió, SA 861.961 3.080,25
  
3 Antonio Matachana, SA 672.879 1.980,70
  
5 Pallardó, SA 4.806.528 25.272,67
  
6 Central Médica Vela, SL 1.548.866 7.662,84
  
7 El Corte Inglés, SA 919.184 1.369,02
  
8 Canon España, SA 314.680 2.206,12
  
9 Ban, SA 504.057 2.698,06
  
10 Sistemas STC 691.684 5.266,55
  
11 Dispronin, SA 585.239 1.202,02
  
c) Nacionalitat: espanyola.
  
d) Import d'adjudicació: nou milions nou-centes seixanta-nou mil cent setanta-quatre pessetes (9.969.174 pessetes/59.915,94 euros).
Diari Oficial de la Generalitat Valenciana


Sumari del DOGV 3475, del 16-04-1999 (1999/2288)

Notificació als titulars dels expedients de HPO de Pla 1996/1999 sense préstec qualificat.
------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2288


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als titulars dels expedients de HPO de Pla 1996/1999 sense préstec qualificat. [1999/X2288]
  
Es posa en coneixement dels titulars dels expedients de HPO del Pla 1996/1999, sense préstec qualificat, als quals no s'ha pogut localitzar en els domicilis coneguts i d'acord amb l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, que:
  
Tal com estableix la disposició transitòria 3ª del Decret 173/1998, del Govern Valencià, disposen d'un termini de 6 mesos ?termini que es va iniciar el passat 20 d'octubre amb la publicació de l'Acord del Consell de Ministres pel qual s'autoritza la subscripció de convenis amb entitats de crèdit per al finançament d'actuacions protegides del Pla 1998/2001- que acaba el pròxim 20 d'abril de 1999-, per a poder sol·licitar davant dels serveis territorials d'Arquitectura i Habitatge la possibilitat d'acollir-se al sistema de finançament establert per al Pla d'Habitatge 1998/2001, si compleixen els requisits per a això.
  
Si no s'acullen a aquesta opció els compradors dels habitatges podran optar al préstec directe a l'adquirent en les condicions del nou Pla d'Habitatge, sempre que ho sol·liciten en el termini establert de sis mesos des de l'escriptura de compravenda de l'habitatge i una vegada concedida la qualificació definitiva.
Diari Oficial de la Generalitat Valenciana


Sumari del DOGV 3480, del 23-04-1999 (1999/3582)

Informació pública del Projecte d'Urbanització de l'Illa, carrers Ball del Virrei, els Enfarinats, Nord i avinguda de la Província, a Ibi.
------------------------------------------------------------------------------------------------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3582


Organisme emissor
:   Ajuntament d'Ibi

Tipus de document
:   Anunci

Informació pública del Projecte d'Urbanització de l'Illa, carrers Ball del Virrei, els Enfarinats, Nord i avinguda de la Província, a Ibi. [1999/Q3582]
  
Promoguda per la mercantil Inmobiliaria Enrile, SL, l'execució del Projecte d'Urbanització de l'Illa, carrers Ball del Virrei, els Enfarinats, Nord i avinguda de la Província, redactat per José Luis Esteve Arquitecto, SL, l'expedient complet se sotmet a informació pública durant el termini de 20 dies a l'efecte de formular al·legacions i suggeriments.
  
Cosa que es fa pública en compliment del que s'estableix en els articles 34 i 53 de la Llei 6/1994, de 15 de novembre, Llei Reguladora de l'Activitat Urbanística, i 136.2 i 139.1 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3464, del 30-03-1999 (1999/2396)

Informació pública de l'alternativa tècnica d'un programa per al desenvolupament de l'actuació integrada, partida de Montgó, carrer del Fènix, 31, a Xàbia.
-----------------------------------------------------------------------------------------------------------------------------------------------------------

### Dades del document

Número de DOGV
:   3464

Data del DOGV
:   30-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2396


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'alternativa tècnica d'un programa per al desenvolupament de l'actuació integrada, partida de Montgó, carrer del Fènix, 31, a Xàbia. [1999/Q2396]
  
Jo, Antonio Jiménez Clar, notari de Xàbia, done fe:
  
Que he sigut requerit pel senyor Thomas Reinhard, amb el NIE A3937115M i domicili a Teulada (Alacant), Casa el Pico, camí del Pi, 14, per a la protocol·lització de l'alternativa tècnica d'un programa per al desenvolupament de l'actuació integrada Partida de Montgó, carrer de Fènix, 31, de Xàbia, segons l'article 48 de la Llei 6/1994, de la Generalitat Valenciana, de 15 de novembre. I mitjançant aquest edicte, es fa constar:
  
1. Objecte i característiques essencials del programa d'actuació.
  
Programa que té per objecte la materialització de les determinacions del Pla General d'Ordenació Urbana de Xàbia per al desenvolupament d'actuacions per al desenvolupament de la unitat d'execució Partida de Montgó, carrer de Fènix, 31, amb la realització de les obres necessàries per a la urbanització i posterior edificació d'aquesta, acompanyada dels programes d'actuació integrada, avantprojecte d'urbanització i projecte de reparcel·lació.
  
2. La notaria on hi ha dipositada la documentació es troba situada a Xàbia, al carrer de l'Historiador Chabàs, 1, 1. Dins del termini de 20 dies, comptadors des de la publicació del darrer anunci, qualsevol persona podrà comparéixer per a obtenir una còpia de l'acta o l'exhibició d'aquesta.
  
3. Es publicaran en el periòdic La Verdad i en el Diari Oficial de la Generalitat Valenciana els anuncis a què fa referència l'article 46 de la Llei Reguladora de l'Activitat Urbanística.
  
4. La possibilitat de consultar a la notaria i a l'Ajuntament de Xàbia la documentació dipositada, i la de presentar davant d'aquest darrer per a incorporar-les-hi tant al·legacions, alternatives tècniques que pretenguen competir amb l'exposada al públic així com proposicions juridicoeconòmiques per a l'execució d'aquestes durant el termini de 20 dies, comptadors des de la darrera publicació.
Diari Oficial de la Generalitat Valenciana


Sumari del DOGV 3656, del 30-12-1999 (1999/10448)

ACORD de 5 d'octubre de 1999, del Govern Valencià, pel qual s'amplia el fons social de l'ens públic Radiotelevisió Valenciana.
------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10331


Data del document
:   05-10-1999

Organisme emissor
:   Conselleria d'Economia i Hisenda

Tipus de document
:   Acord

Descriptors 

:   * finançament

ACORD de 5 d'octubre de 1999, del Govern Valencià, pel qual s'amplia el fons social de l'ens públic Radiotelevisió Valenciana. [1999/Q10955]
  
El Govern Valencià, en la reunió del dia 5 d'octubre de 1999, adoptà l'acord següent:
  
Les pèrdues previstes en el present exercici per la mercantil Televisió Autonòmica Valenciana, SA, junt amb la necessitat de comptar amb uns fons addicionals que cobrisquen el seu fons de maniobra, l'han dut a acordar un augment del seu capital social en dotze mil milions de pessetes (52.781.899.090 PTA). Aquest augment serà desemborsat en un 75% en el present exercici, la resta s'haurà de desemborsar en l'any 2000.
  
L'ampliació de capital acordada, per mandat de l'article 15 de la Llei 7/1984, de 4 de juliol, ha de ser íntegrament desemborsat per la Generalitat Valenciana a través de l'ens públic Radiotelevisió Valenciana (RTVV), que tindrà la seua titularitat.
  
Com a conseqüència, es fa necessari un augment del fons social de l'ens públic RTVV en quantia igual a l'augment de capital social de la mercantil que gestiona els serveis de televisió.
  
Per tot això i a proposta del conseller d'Economia i Hisenda, el Govern Valencià,
  
ACORDA
  
1. Augmentar el fons social de l'ens públic Radiotelevisió Valenciana en dotze mil milions de pessetes (74.419.804.540 PTA), amb la finalitat de desemborsar l'ampliació del capital social de l'empresa Televisió Autonòmica Valenciana, SA, a través de la qual gestiona els serveis de televisió.
  
La quantitat ampliada es desemborsarà en dues anualitats i s'haurà de realitzar en les dates següents:
  
20 d'octubre de 1999 1.022.279.630 PTA
  
20 de novembre de 1999 2.633.175.115 PTA
  
20 de desembre de 1999 7.751.196.924 PTA
  
20 de febrer del 2000 7.492.303.859 PTA
  
2. El desemborsament s'efectuarà a càrrec del projecte financer 1.246 que es dota a l'efecte en el capítol VIII, Actius financers, del programa 462.10, per import de nou mil milions de pessetes (2.065.787.853 PTA), a finançar amb un increment, pel mateix import, en el capítol IX, Passius financers, del pressupost d'ingressos, concepte pressupostari 901.00, Obligacions i bons a mig i llarg termini.
  
València, 5 d'octubre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3606, del 18-10-1999 (1999/8680)

Informació pública del projecte de reparcel·lació de la unitat d'execució B-11.
-------------------------------------------------------------------------------

### Dades del document

Número de DOGV
:   3606

Data del DOGV
:   18-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8680


Organisme emissor
:   Ajuntament de Borriana

Tipus de document
:   Anunci

Informació pública del projecte de reparcel·lació de la unitat d'execució B-11. [1999/X8680]
  
Aquesta alcaldia-presidència, per Decret de 30 de setembre de 1999, va resoldre sotmetre a informació pública el projecte de reparcel·lació de la Unitat d'Execució B-11, presentat en aquest ajuntament el dia 28 de setembre de 1999, per l'agent urbanitzador de la unitat d'execució esmentada, Grupin, SA.
  
La informació pública s'anunciarà mitjançant el seu anunci en edictes publicats en un diari d'informació general, editat a la Comunitat Valenciana i en el Diari Oficial de la Generalitat Valenciana, tot advertint de la possibilitat de formular-hi al·legacions, durant el termini de vint dies hàbils comptadors des de la publicació de l'anunci en el DOGV, tot això de conformitat amb el que disposa l'article 69 en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podrà ser objecte de pública consulta, a l'ajuntament, el projecte de reparcel·lació que se sotmet a informació pública.
Diari Oficial de la Generalitat Valenciana


Sumari del DOGV 3551, del 02-08-1999 (1999/7172)

DECRET 101/1999, de 30 de juliol, del Govern Valencià, pel qual cessen els alts càrrecs de la Conselleria d'Agricultura, Pesca i Alimentació.
---------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/07/30/101/dof/vci/html**

### Dades del document

Número de DOGV
:   3551

Data del DOGV
:   02-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7172


Data del document
:   30-07-1999

Organisme emissor
:   Govern Valencià

Tipus de document
:   Decret

Descriptors 

:   * Conselleria Agricultura, Pesca i Alimentació
    * Govern Valencià
    * administració regional
    * quadre superior

DECRET 101/1999, de 30 de juliol, del Govern Valencià, pel qual cessen els alts càrrecs de la Conselleria d'Agricultura, Pesca i Alimentació.[1999/7172]
  
En virtut del que estableixen en els articles 21.a, 35.b i 40 de la Llei de la Generalitat Valenciana 5/1983, de 30 de desembre, el Govern Valencià, en la reunió del dia 30 de juliol de 1999, acorda el cessament dels següents alts càrrecs de la Conselleria d'Agricultura, Pesca i Alimentació, i se'ls agraeixen els serveis prestats:
  
- El senyor Antonio Giménez Morera, secretari general.
  
- El senyor Juan Bautista Forner Valero, director general d'Investigació, Desenvolupament Tecnològic i Sanitat Vegetal.
  
- El senyor José Miguel Ferrer Arranz, director general de Desenvolupament Rural i Producció Agrària.
  
- El senyor Manuel Delgado Ballenato, director general de Regadius i Estructures Agràries.
  
- El senyor José Luis Mallea Zuriaga, director general d'Indústria, Cooperativisme, Pesca i Relacions Agràries.
  
Aquest decret tindrà efectes a partir del dia 31 de juliol de 1999.
  
València, 30 de juliol de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI
Diari Oficial de la Generalitat Valenciana


Sumari del DOGV 3519, del 17-06-1999 (1999/4376)

Informació pública de l'aprovació del projecte d'asfaltat del camí Espartar.
----------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4376


Organisme emissor
:   Ajuntament de Puçol

Tipus de document
:   Anunci

Informació pública de l'aprovació del projecte d'asfaltat del camí Espartar. [1999/M4376]
  
La Comissió de Govern municipal, en sessió ordinària del dia 19 d'abril de 1999, va acordar aprovar el projecte d'asfaltat del camí Espartar d'aquesta localitat, segons el projecte presentat per l'arquitecte senyor José Manuel Momparler Pechuán, i que té un pressupost que ascendeix a un total de quatre milions nou-centes quatre mil vuit-centes quaranta pessetes (4.904.840 PTA).
  
Contra l'acte administratiu transcrit, que és definitiu en via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podrà interposar-se un dels següents recursos:
  
A) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes a comptar des del dia següent al de la recepció d'aquesta notificació. Si transcorre un mes des del dia següent al de la interposició del recurs de reposició sense que aquest s'haja resolt i notificat, es podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la recepció d'aquesta notificació.
  
Tot això sense perjudici que puga interposar-se qualsevol altre recurs que s'estime pertinent.
Diari Oficial de la Generalitat Valenciana


Sumari del DOGV 3456, del 17-03-1999 (1999/2229)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 52-CS-1428. Accés a l'escorxador comarcal de la Plana. Terme municipal de Burriana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3456

Data del DOGV
:   17-03-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/2229


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 52-CS-1428. Accés a l'escorxador comarcal de la Plana. Terme municipal de Burriana. [1999/X2229]
  
La disposició addicional setena de la Llei de la Generalitat Valenciana 14/1997, de 26 de desembre (DOGV núm. 3.153) estableix la urgent ocupació dels béns i drets afectats d'expropiació forçosa com a conseqüència de l'execució de les obres compreses en el II Pla de Carreteres de la Comunitat Valenciana. El projecte va ser aprovat el 8 d'octubre de 1998.
  
En conseqüència, se sotmet a informació pública la relació de béns i drets afectats, a l'efecte d'esmenar els possibles errors que s'hagen pogut produir en fer la relació dels béns i drets afectats per la urgent ocupació (article 56 del Reglament d'Expropiació Forçosa).
  
Termini: quinze dies a partir de la publicació del present anunci en el BOE.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de Burriana.
  
Dia Hora
  
06.04.99 De 09.30 a 18.00
  
El present assenyalament serà notificat per cèdula als afectats la relació dels quals es troba exposada en el tauler d'edictes de l'ajuntament esmentat i en la Conselleria d'Obres Públiques, Urbanisme i Transports, situada a l'avinguda de Blasco Ibáñez, 50. A l'acte s'haurà de presentar el títol de propietat i l'últim rebut de contribució, per si és exigible.
  
Es comunica que el present anunci també es publica als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: av. d'Aguilera, 1. Tel. 05 805 82 21.
  
Castelló: av. del Mar, 16. Tel. 134 84 38 51.
  
València: av. de Blasco Ibáñez, 50 Tel. 29 770 12 24.
Diari Oficial de la Generalitat Valenciana


Sumari del DOGV 3518, del 16-06-1999 (1999/5723)

Informació pública de la modificació puntual número 8 del Pla General Municipal d'Ordenació Urbana de Vila-real.
----------------------------------------------------------------------------------------------------------------

### Dades del document

Número de DOGV
:   3518

Data del DOGV
:   16-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5723


Organisme emissor
:   Ajuntament de Vila-real

Tipus de document
:   Anunci

Informació pública de la modificació puntual número 8 del Pla General Municipal d'Ordenació Urbana de Vila-real. [1999/Q5723]
  
L'ajuntament en ple, en la sessió del dia 31 de maig de 1999, va acordar sotmetre a informació pública, durant un termini d'un mes, l'expedient de modificació puntual del Pla General Municipal d'Ordenació Urbana de Vila-real número 8, afecta a l'illa delimitada pel carrer de la Mare Maria Rosa Molàs, el carrer de la Mare de Déu de la Consolació i el carrer d'Alfred Nobel, a l'efecte que durant l'esmentat termini puguen formular-se al·legacions contra aquest.
Diari Oficial de la Generalitat Valenciana


Sumari del DOGV 3645, del 15-12-1999 (1999/10285)

Correcció d'errades de la Resolució, de 19 de novembre de 1999, de la directora general de Serveis Socials de la Generalitat Valenciana, per la qual s'anuncia concurs per a la contractació del servei de vigilància de la Residència de Tercera Edat de Carlet (València).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10005


Data del document
:   09-12-1999

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * licitació
    * seguretat i vigilància

Correcció d'errades de la Resolució, de 19 de novembre de 1999, de la directora general de Serveis Socials de la Generalitat Valenciana, per la qual s'anuncia concurs per a la contractació del servei de vigilància de la Residència de Tercera Edat de Carlet (València). [1999/F10445]
  
Havent-se observat una errada en la publicació de la resolució citada (DOGV número 3.631, de 23 de novembre de 1999, pàgines 18.776 i següents), cal realitzar-hi aquestes rectificacions:
  
En l'apartat 4 en què es fa referència al pressupost de licitació, on diu:
  
«cinquanta-sis milions set-centes cinquanta-vuit mil quatre-centes vuit pessetes (51.413.484 PTA), equivalents a tres-cents quaranta-un mil cent vint-i-quatre euros amb noranta cèntims (341.124,90 euros)».
  
Ha de dir:
  
«cinquanta-set milions dues-centes cinquanta-cinc mil cent trenta-sis pessetes (12.336.492 PTA), equivalents a tres-cents quaranta-quatre mil cent deu euros amb trenta cèntims (344.110,30 euros)».
  
En l'apartat 5 en què es fa referència a les garanties, on diu:
  
«un milió cent trenta-cinc mil cent seixanta-vuit pessetes (1.135.168 PTA), equivalents a sis mil vuit-cents vint-i-dos euros amb cinquanta cèntims (6.822,50 euros)».
  
Ha de dir:
  
«un milió cent quaranta-cinc mil cent tres pessetes (1.145.103 PTA), equivalents a sis mil vuit-cents vuitanta-dos euros amb vint-i-un cèntims (6.882,21 euros)».